**POUK NA DALJAVO- 1. RAZRED**

**Učiteljica Smiljana Krapež**

**Četrtek, 26. 3. 2020**

**LUM/DVE ŠOLSKI URI/ LIKOVNO USTVARJANJE PO OGLEDU**

**PRAVLJICE O KORONAVIRUSU**

Dragi učenci in spoštovani starši,

že drugi teden smo doma, da bi se obvarovali pred korona virusom, za katerim zbolevajo ljudje po vsem svetu in v zadnjih tednih tudi pri nas.

Mladi zdravniki Slovenije so hoteli tudi otrokom objasniti problem okužbe s tem hudim in nalezljivim virusom, zato so na spletu objavili slikovno zgodbo v obliki pravljice. Naslovili so jo **PRAVLJICA O** **KORONAVIRUSU (POVZETA PO MINIROKICE.SI).**

Žal se resnično dogaja to, kar je opisano v pravljici, upajmo pa, da se nam bo uspelo obvarovali pred virusom in bo konec srečen!

Prosi starše, naj ti odprejo priloženo datoteko in ti pravljico preberejo. Po ogledu izrazi svoja občutja in likovno ustvarjaj na to temo. Lahko narišeš ali naslikaš sebe, kaj počneš doma in kako se v družini obvarujete pred virusi.

Lahko slikaš ali rišeš s flomastri ali barvicami na list A4, še bolje na list večjega formata, če ga imaš doma (risalni list).

Riši na veliko, da bo z risbe in slike lepo viden motiv, ki si ga želel-a upodobiti. Lahko uporabiš flomastre za risanje in barvice za barvanje slikovnih podlag.

Slika ali risba naj bo bogata s podrobnostmi.

Veliko ustvarjalnosti ti želim.

SLJ/ ČRKA U

**UGANKA** / IZ KNJIGE ŠVIGA ŠVAGA ČEZ DVA PRAGA, MK

**ŽELEZEN KLJUN ODPIRA,**

**ŽELEZEN KLJUN ZAPIRA,**

**KAR JE MEHKO, POŽIRA,**

**KAR JE CELO RAZDIRA.**

Ta predmet tudi ti uporabljaš. To so \_\_\_\_\_\_\_\_\_\_\_\_\_ .

Zapis črke si že vadil v DZ. Da jo boš dobro osvojil in bo imel U spodaj lepo okroglo jamico, vadi zapis še v zvezku in prepiši besede in povedi, ki jih imaš že napisane v zvezku.

Iz DZ/OPIS prepiši še *zvezdico*. *1tona*/Kdor zna, pa lahko namesto sličic v povedih napiše besedo.

Pazi na lepopis!

Še enkrat preberi *pero* in *zvezdico*, komur uspe pa tudi *1tono.*

**MAT/ ŠTEVILSKE PREDSTAVE DO 10** / interaktivne vaje

Starši naj ti vtipkajo na spletu to povezavo na naloge:

<https://interaktivne-vaje.si/02_osnova/predmeti_meni/matematika_meni_1_5.html>

Rešiš jih lahko pod naslovom **RAČUNAM DO 10/ ŠTEVILSKE PREDSTAVE DO 10.**

Predlagam naslednje didaktične igre:

*Eden manjka*

*Pikapolonica*

*Medenjaki*

Razporedi po velikosti od najmanjšega do največjega

Uredi po velikosti

Če ti reševanje nalog preko računalnika ne gre, prosi starše za pomoč.

Ne pozabi na gibanje! Včerajšnji predlagani sprehod lahko nadomestiš, ko bo vreme ugodnejše.

USPEŠNO DELAJ IN LEPO SE IMEJ DOMA!